તેમણે ઉમેર્યું કે આ પ્રોજેક્ટની ડિઝાઇન એવી રીતે તૈયાર કરવામાં આવી છે કે રેલવે લાઇનથી પૂર્વ અને પશ્ચિમ એમ બંને વિસ્તારમાં રહેતા લોકો મેટ્રો સ્ટેશન પર સરળતાથી આવી શકે. એટલું જ નહીં. મેટ્રો એલાઇન્મેન્ટની લંબાઇમાં બે કિ.મી.નો વધારો થયો છે તેમજ એક સ્ટેશનનો પણ વધારો થશે. નવા વિસ્તારો રૂટમાં ઉમેરાવાથી પ્રવાસીઓની સંખ્યામાં પણ વધારો થશે અને વધુ નાગરિકો મેટ્રોનો લાભ લઇ શકશે. પરિણામે અમદાવાદ શહેરના નાગરિકો તથા શહેર આસપાસના વિસ્તારોને યાતાયાત સુવિધામાં સરળતા રહેશે અને માર્ગો પરનું વાહન વ્યવહારનું ભારણ પણ હળવું થશે.